《秋夜读书》
清代·李瑞徵

古人竟何之？见此秦时月。落照青简端，冠履若飘忽。

澹对不相闻，秋风天籁发。欹枕研至精，凛冽砭吾骨。

鬼神能害名，漏泄受天伐。蒲柳畏先零，燕石守金阙。

何用此营营，华簪宠短发。

作者简介：李瑞徵，字吉占，又字中峰，容城人。康熙丙辰进士，授荔浦知县。己未举博学鸿词，历官户部主事。有《簏余草》。